Paul Walker

Paul William Walker IV (* 12. september 1973, Glendale, Kalifornia, USA – † 30. november 2013, Santa Clarita, Kalifornia, USA) bol americký herec. Slávnym sa stal vďaka úlohe vo filme Varsity Blues z roku 1999 a hlavne ako Brian O'Connor vo filmovej sérii Rýchlo a zbesilo. Je tiež známy z filmov Osem statočných, Projekt LAZAR, Do hlbiny, Divoký útek, Jazda do pekiel, Také jednoduché dievča a Gangstri.

Mladosť
Walker sa narodil ako syn modelky Chreyl Crabtree a podnikateľovi Paulovi Williamovi Walkerovi III v Glendale v Kalifornii.Jeho starý otec po otcovej strane bol profesionálny boxer. Ako najstarší z piatich súrodencov vyrastal hlavne v obci Sunland pri Los Angeles, pričom navštevoval strednú školu v San Fernando Valley a v roku 1991 maturoval na Village Christian School v Sun Valley. Bol vychovaný vo viere Cirkvi Ježiša Krista Svätých neskorších dní. Po ukončení strednej školy študoval morskú biológiu na University of California.

Kariéra
Naplno rozbehol svoju kariéru až v roku 1998, keď sa objavil vo filmoch Blázni v parku a Pleasantville: Mestečko zázrakov. Ďalej účinkoval vo filmovej sérii Rýchlo a zbesilo, alebo vo filme Jazda do pekiel. Naposledy účinkoval v pokračovaní série Rýchlo a zbesilo pod názvom Rýchlo a zbesilo 7.

Osobný život
Žil v meste Santa Barbara v Kalifornii. V roku 1998 sa mu narodila dcéra Meadow. Jej matkou bola vtedajšia Walkerova priateľka Rebecca.

Venoval sa surfovaniu a morskej biológii. Tiež bol držiteľom hnedého pásu v brazílskom džiu-džicu. Miloval preteky automobilov a sám pretekal v pretekoch Redline Time Attack, s automobilom BMW M3 E92 tímu AE Performance. Tiež vlastnil Nissan Skyline R34 GT-R V-Spec II, ktorý sa objavil vo filme Rýchlo a zbesilo 2. Pre filmovanie série Rýchlo a zbesilo podstúpil rad vodičských a pretekárskych kurzov, pričom mnoho kaskadérskych scén natočil sám.

Venoval sa aj charite, v ktorej sa rozhodol pomáhať obetiam zemetrasenia v Čile a na Haiti v roku 2010.

Smrť
Dňa 30. novembra 2013 o približne 03:30 PST, sa Walker a jeho blízky priateľ Roger Rodas vracali z charitatívnej akcie Reach Out Worldwide pre obete Tajfúnu Haiyan na červenom Porsche Carrera GT. Po odchode z akcie automobil havaroval do lampy pouličného osvetlenia a stromu na ulici Hercules Street. Hneď po náraze automobil vzbĺkol.Schabner, Dean (November 30, 2013). 'Fast and Furious' Star Paul Walker Killed in Crash". ABC News. Vyšetrovatelia potvrdili dve obete nehody a domnievajú sa, že automobil bezprostredne pred nehodou išiel rýchlosťou 90 mph (~ 145 km/h), pričom maximálna povolená rýchlosť na tomto mieste bola 45 mph (~ 72 km/h).

Filmografia
Filmy
 Rok Titul Úloha Poznámky 1986 Príšera zo šatníka Professor Bennett 1987 Programmed to Kill Jason 1994 Tammy and the T-Rex Michael 1998 Blázni v parku Phil Deedle 1998 Pleasantville: Mestečko zázrakov Skip Martin 1999 Varsity Blues Lance Harbor 1999 Také jednoduché dievča Dean Sampson 1999 Takmer bez šance Jason Neuvedený 2000 Lebky Caleb Mandrake 2001Rýchlo a zbesilo Brian O'Connor 2001 Jazda do pekiel Lewis Thomas 2002 Life Makes Sense If You're Famous Mikey 2003Turbo-Charged Prelude Brian O'ConnorKrátky 6-minútový film, intro pre film Rýchlo a zbesilo 2 2003 Rýchlo a zbesilo 2 Brian O'Connor 2003 Prúd času Chris Johnston 2004 Darček z lásky Mike Riley 2005 Do hlbiny Jared Cole 2006 Osem statočných Jerry Shepard 2006 Divoký útek Joey Gazelle 2006 Zástavy našich otcov Hank Hansen 2007 Príbehy z USA Mikey 2007 Bobby Z Tim Kearney 2008 Projekt LAZAR Ben Garvey 2009Rýchlo a zbesilo 4 Brian O'Connor 2010 Gangstri John Rahway 2011 Rýchlo a zbesilo 5 Brian O'Connor2013 Vozidlo 19 Michael Woods 2013 Rýchlo a zbesilo 6 Brian O'Connor  2013 Pawn Shop Chronicles Raw Dog  2013 Hours Nolan 2014 Brick Mansions Damien 2015 Rýchlo a zbesilo 7 Brian O'ConnorNedokončené filmové scény kvôli jeho smrti
Rýchlo a zbesilo 8

Hudobné videá
 Rok Interpret Skladba 1997 The Mighty Mighty Bosstones „Wrong Thing Right Then“ 2003 Ludacris „Act a Fool“

Referencie

Iné projekty

Externé odkazy



Zdroj

Kategória:Osobnosti z Glendale (Kalifornia)
Kategória:Detskí herci
Kategória:Filmoví herci USA
Kategória:Televízni herci USA
Kategória:Modeli USA
Kategória:Herci hudobných videí USA
Kategória:Obete cestných dopravných nehôd
Kategória:Osobnosti USA anglického pôvodu
Kategória:Osobnosti USA nemeckého pôvodu